Lufta në Ukrainë, 360 vetë kaluan 26 ditë të mbyllur në bodrum
360 banorë të fshatit Yahidne, duke përfshirë 77 fëmijë, u vendosën nga forcat ruse në një hapësirë ​​prej 200 metrash katrorë të një bodrumi të shkollës. 
Rusët pushtuan fshatin ukrainas Yahidne në ditët e para të luftës. Pas largimit të tyre nga kjo zonë në fund të marsit, banorët që qëndruan në shtëpitë e tyre gjatë pushtimit filluan të rrëfenin historitë e tyre. Korrepondentja e Zërit të Amerikës, Anna Kostutschenko bisedoi me dy banorë të rajonit të Chernihivit në Ukrainë. Fshati Yahidne ndodhet rreth 20 kilometra në jug të Chernihivit, në Ukrainën veriore. Më 5 mars, trupat ruse e pushtuan atë. Taisiya Petrivna thotë se trupat ruse arritën atje papritmas. Ushtarët e armatosur rusë urdhëruan zonjën Petrivna dhe burrin e saj me aftësi të kufizuara të transferoheshin në bodrumin e një shkolle lokale. Ushtarët rusë i detyruan të gjithë fshatarët të hynin në bodrumin e shkollës. 360 persona, duke përfshirë 77 fëmijë, u vendosën në një hapësirë prej 200 metrash katrorë. Fshatarët nuk e dinin se do të qëndronin gati një muaj atje. Të rriturit detyroheshin të flinin ulur, sepse nuk kishte hapësirë për t’u shtrirë. Mes tyre ishte edhe punonjësi i shkollës Ivan Polgui. thotë ai. Disa nga të moshuarit vdiqën nga mungesa e oksigjenit. Emrat e tyre u shkruajtën në mure për t'u mbajtur mend. Shumë shpejt, gjashtë emra të fshatarëve të rinj të pushkatuar nga ushtarët rusë iu shtuan kësaj liste. “Yaniuku u ekzekutua. Gryshenko u ekzekutua. Radchenko vdiq nga një shpërthim. Victor Shevchenko dhe vëllai i tij Toliku u ekzekutuan”, thotë ai. Ushtarët rusë lejonin vendasit të dilnin nga bodrumi një herë në ditë për të shkuar në toalet. Trupat ukrainase e çliruan fshatin më 31 mars. Zonja Petrivna u kthye në apartamentin e saj dhe mësoi se dikush kishte qëndruar aty ndërsa ajo ishte larguar. thotë ajo. Ushtarët rusë e lanë zonën në një gjendje të rëndë, thotë ajo. Rusët morën pajisje shtëpiake, vegla, çarçafë krevati dhe rroba, thotë zonja Petrivna. Në fillim të pushtimit, ata i detyruan fshatarët të dorëzonin telefonat e tyre, duke i kërcënuar me ekzekutim. thotë ajo. Apartamenti i zonjës Petrivna u plaçkit, por të paktën shtëpia e saj nuk është shkatërruar, thotë ajo. Rreth një e treta e shtëpive në Yahidne u shkatërruan dhe ende ka municione të pashpërthyera në disa pjesë të fshatit.